വാഹനങ്ങള് സഞ്ചരിക്കുന്നതിനിടെ പാലം തകര്ന്നു യാത്രക്കാര് രക്ഷപ്പെട്ടത് തലനാരിഴക്ക് വിഡിയോ ഉത്തരാഖണ്ഡില് ദിവസങ്ങളായി തുടരുന്ന മഴയില് വ്യാപക നാശനഷ്ടം. ഡെറാഡൂണ് ഋഷികേശ് ഹൈവേയിലെ റാണിപോഖരിയില് ജഖാന് നദിക്ക് കുറുകെയുള്ള പാലം മഴവെള്ളപ്പാച്ചിലില് തര്ന്നു. നിരവധി വാഹനങ്ങള് സഞ്ചരിക്കുന്നതിനിടെയാണ് പാലം തകര്ന്നത്. വാഹനങ്ങള്ക്ക് കേടുപാടുകള് സംഭവിച്ചത്. നിരവധി വാഹനങ്ങള് പാലത്തിന്റെ അവശിഷ്ടങ്ങള്ക്കിടയില് കുടുങ്ങിക്കിടക്കുന്നതും ആളുകള് ഓടിപ്പോകുന്നതും സ്ഥലത്തുനിന്നുള്ള ദൃശ്യങ്ങളില് കാണാം. രണ്ട് കാറുകള് ഒലിച്ച് പോയതായും റിപ്പോര്ട്ടുണ്ട്. അതേസമയം, ആര്ക്കും കാര്യമായ പരിക്കുകള് സംഭവിച്ചിട്ടില്ല. ഇതുവഴി ഗതാഗതം പൂര്ണമായും തടസപ്പെട്ടു.സംസ്ഥാന ദുരന്ത പ്രതികരണ സേനയുടെ റെസ്ക്യൂ, ഡീപ് ഡൈവിംഗ് ടീമുകള് സ്ഥലത്തെത്തിയാണ് രക്ഷാപ്രവര്ത്തനവും ദുരിതാശ്വാസ പ്രവര്ത്തങ്ങള് നടത്തിയത്. മറ്റൊരു സംഭവത്തില്, മാല്ദേവതസഹസ്രധാര ലിങ്ക് റോഡിന്റെ ചില ഭാഗങ്ങള് മലവെള്ളപ്പാച്ചിലില് ഒലിച്ചുപോയി. തപോവന് മുതല് മലേത്ത വരെയുള്ള ദേശീയപാത 58 കനത്ത മഴയെ തുടര്ന്ന് അടച്ചതായി തെഹ്രിഗര്വാള് ജില്ല അധികൃതര് പറഞ്ഞു. ഋഷികേശ്ദേവ്പ്രയാഗ്, ഋഷികേശ്തെഹ്രി, ഡെറാഡൂണ്മസൂറി റോഡുകളും കഴിഞ്ഞ 34 ദിവസമായി പെയ്യുന്ന മഴയെ തുടര്ന്ന് അടച്ചു. പലയിടങ്ങളിലും മണ്ണിടിച്ചില് സംഭവിച്ചിട്ടുണ്ട്. പ്രതികൂല കാലാവസ്ഥ മാറുന്നതുവരെ പ്രദേശത്തേക്ക് യാത്ര ചെയ്യാന് പാടില്ലെന്നും നിര്ദേശമുണ്ട്.